
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/4807-   /2016
Előterjesztés elkészítésének időpontja: 2016. szeptember 8.
Előterjesztést készítette: Novákné Dutkai Szilvia vagyongazdálkodási ügyintéző

Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség
Mellékletek: helyszínrajz, vételi ajánlat, nullás igazolás (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. szeptember 15-én tartandó munkaterv szerinti ülésére

10. napirendhez

Tárgy: ENDA TRANS BT. vételi ajánlata a gazdasági terület 0406/27 hrsz.-ú ingatlanára
Tisztelt Képviselő-testület!

A Képviselő-testület elmúlt ülésén már tárgyalta az ENDA TRANS BT. (székhelye: 2241 Kossuth tér 4., cégjegyzékszáma: 13-06-059950, képviseli: Mozolai Judit) Sülysáp 0406/27 hrsz.-ú ingatlanra vonatkozó vételi ajánlatát. 

Az érintett terület a gazdasági területen található, kivett ipartelep művelési ágú, 3613 m2 területű forgalomképes ingatlan, mely az ingatlanvagyon-kataszter adatai szerint 1 845 215 Ft értékű. Az ingatlanon a közművek nincsenek kiépítve, körbekerítve szintén nincs. 

A társaság gépkocsi tároló, javítóműhely létesítése céljából szeretné megvásárolni a telket, hogy a belterületi lakóövezetben lévő ingatlanáról ki tudja telepíteni a vállalkozását.

Az ingatlanra – melynek értékesítésére általános forgalmi adóval terhelten van lehetőség – az ajánlattevő 2800 Ft/m2+áfa összegű ajánlatot tett, azzal, hogy az ingatlant részletfizetéssel szeretné megvásárolni.
Az elmúlt ülésen felmerült, hogy a társaságnak feltehetőleg jelentős helyi adótartozása van, azonban adótartozásukat időközben befizették, amit a mellékelt igazolással támasztottak alá.

Kérem az előterjesztés szíves megtárgyalását, és döntésük meghozatalát. 
…/2016. (IX. 9.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján a következő döntést hozza:
1./ Az ENDA TRANS BT. (székhelye: 2241 Kossuth tér 4., cégjegyzékszáma: 13-06-059950, képviseli: Mozolai Judit) által a Sülysáp (gazdasági terület) 0406/27 hrsz. alatti, 3613 m2 területű ingatlanra tett 2800 Ft/m2+áfa összegű vételi ajánlatot elfogadja / nem fogadja el.
2./ 25 % előleg megfizetésének kikötése mellett hozzájárul a vételár 36 havi részletben történő megfizetéséhez, mely időszakra az önkormányzat a tulajdonjogát fenntartja.

3./ Vevőnek köteleznie kell magát, hogy az adásvételi szerződés megkötésétől számított 1 éven belül gazdasági tevékenységet kezd az ingatlanon, melynek biztosítására az önkormányzat visszavásárlási jogot köt ki.

4./ Felkéri és felhatalmazza a polgármestert a szükséges intézkedések megtételére, a szerződés aláírására.





Határidő: azonnal
Felelős: polgármester

Sülysáp, 2016. szeptember 8.

Horinka László s.k.

